તેમણે રાજ્ય સરકાર દ્વારા યોજાઇ રહેલ ખેલ મહાકુંભ ૨૦૧૮માં એસોસિએશનોને ઉમદા કામગીરી કરવા પર ભાર મૂકતાં કહ્યુ કે, ખેલ મહાકુંભ-૨૦૧૮માં ખેલાડીઓને સરકાર દ્વારા પ્રોત્સાહન અપાશે ત્યારે યુવાઓ પણ વધુ મહેનત કરે તે જરૂરી છે. આ વર્ષે ૪૨ લાખથી વધુ લોકોએ રજિસ્ટ્રેશન કરાવ્યુ છે, તેમાં ૫૭ ટકા એથ્લેટિક્સ, ૯.૩૨ ટકા કબડ્ડી, ૯.૪૦ ટકા ખો-ખો અને ૨૩.૫૨ ટકા અન્ય સ્પર્ધાઓમાં રજિસ્ટ્રેશન થયુ છે. ખેલ મહાકુંભની શરૂઆત ૧૮મી સપ્ટેમ્બરથી થશે જેમાં શાળા-ગ્રામ્ય કક્ષાએ તા.૧૮/૦૯/૨૦૧૮ થી તા.૨૧/૦૯/૨૦૧૮ ચાર દિવસ માટે પાંચ સ્પર્ધાઓ યોજાશે.